Péder Corzat Vignòt/La mari
Artorn

La mari 
Una mari a l’é ‘l piasir,
a l’é l’ànima ‘d famija;
quant ch’as vess la mari rir,
ënt la ca a-i é l’alegrìa.
 
A stant’agn ‘d crussi e ‘d martir
tucc ij di veso la mia,
ch’al pòr pari a dà ‘n sospir
e peu ‘n tòich tuta as deslija.
 
A dà ‘l còr a la fiolansa,
L’intansion a la pregera,
j’euj, ij brèss a la speransa
 
al cit tràfich ch’an sosten.
Òh, bon Dìo, fè an manera
‘d conservamla botobèn.

Leteratura piemontèisa
Péder Corzat Vignòt
Poesìa